Kretingos paminklas partizanams

Kretingos paminklas žuvusiems Kardo rinktinės partizanams atminti yra Kretingoje, senosiose kapinėse, Vilniaus gatvėje.
 Paminklas 
Monumentas juodo poliruoto granito, susideda iš postamento ir dviejų porų statmenų plokščių.

Dešinėje pusėje, aukščiausios plokštės priekinėje plokštumoje iškaltas kryžiaus kontūras ir pritvirtinta lieto metalo Nukryžiuotojo figūra. 

Kairėje monumento pusėje, viršuje, pavaizduotas dviejų ąžuolo lapų vainiko juosiamas kalavijas, o dešiniau – Gediminaičių stulpai. Abipus kalavijo rankenos iškalta data „1946 1953“, o po kalaviju puslankiu – užrašas: „KRETINGOS APSKRITIES KARDO RINKTINĖS PARTIZANAI“. Žemiau pateiktas žuvusiųjų sąrašas: „JANINA LIAUČYTĖ / LEONORA VILUCKYTĖ / MALVINA MACIENĖ / BRONISLAVA BUNDULAITĖ / ANTANAS BUNDULAS / STASYS BUNDULAS / VINCAS ŠLUŠNYS / PETRAS BENETIS / ADOMAS ALMINAS / VYTAUTAS JABLONSKAS / PRANAS BUDRYS / KOSTAS MAČIULSKIS / PRANAS KONČIUS / MIKALOJUS KLANIUS / KAZIMIERAS MARTINKUS / JUOZAS PAULAUSKAS / KAZIMIERAS ŠALNIUS / KAZYS JAŠINSKAS / JUOZAS KATKUS / MYKOLAS KATKUS / ANTANAS JURKAITIS / PETRAS ŽEIMIS / ALBERTAS JUREVIČIUS / AUGUSTINAS KIESAS / VYTAUTAS GRABYS // PRANAS KATKUS / STEPONAS KATKUS / KAZYS LAUKYS / KAZYS LAURECKAS / STASYS STONKUS / PRANAS STONKUS / ANTANAS LUKAS / ANICETAS KAUNAS / PRANAS KLANIUS / PAULIUS GRABYS / STEPONAS SKERSYS / ANTANAS SKERSYS / ANTANAS ARMALIS / BENEDIKTAS RUIBYS / KAZIMIERAS KONTRIMAS / JUOZAS ZUBERNIUS / LEONAS PETREIKIS / JUOZAS PETREIKIS / CELESTINAS SAVICKAS / STASYS ŠEPUTIS / PRANAS BENETIS / AUGUSTINAS BRUŽAS / ROMAS REINIKIS / JUOZAS PETRAUSKAS“.

Postamento priekyje iškaltas memorialinis užrašas „ŽUVUSIEMS UŽ LIETUVOS LAISVĘ 1946–1953“, o kairiajame šone – vieno iš partizanų perlaidojimo iniciatorių pavardė: „BENEDIKTAS VENDELIS / PUNDATORIUS 1992.II.16“. 

Paminklo aukštis – 1,7 m, plotis – 2 m, gylis – 2 m.
 Istorija 
Atidengtas 1992 m. vasario 16 d. Lietuvos politinių kalinių ir tremtinių sąjungos Kretingos skyriaus iniciatyva. Autorius – architektas Edmundas Giedrimas.

Šioje vietoje 1991 m. gegužę perlaidoti Žemaičių apygardos Kardo rinktinės partizano Mikalojaus Klaniaus–Algio (1928–1948) ir 5 neatpažintų partizanų palaikai, iškasti 1990–1991 m. rezistencinio judėjimo dalyvio Benedikto Vendelio (1931–2006) iniciatyva įvairiose Kretingos rajono vietose.Genovaitė Paulikaitė. Palaikus priglaudė Kretingos kapinės. – Švyturys – 1991 m. gegužės 4 d.Danutė Krakauskienė. Pagerbkime kovotojus už laisvę. – Švyturys – 1991 m. birželio 5 d.

 Įamžinti partizanai 
 Adomas Alminas–Kūma (1922–1950), Vizbuto būrio partizanas. Gimė Vaineikiuose, žuvo Akmenalėse.
 Antanas Armalis (1921–1947), partizanų rėmėjas. Gyveno Jokūbave, nušautas bandant pabėgti iš Kretingos apskrities milicijos areštinės.
 Petras Benetis–Algis (1919–1948), Kardo rinktinės štabo inspektorius. Gimė Barkeliuose, žuvo Jokūbave.
 Pranas Benetis–Maželis, Mažasis Pranas (1922–1948), Kardo rinktinės štabo žvalgybos skyriaus viršininkas, Narimanto kuopos vadas. Gyveno Grūšlaukėje, žuvo Žalimų miške.
 Augustinas Bružas (1928–1953), Vizbuto būrio partizanas. Gimė Kurmaičiuose, žuvo Vaineikių miške.
 Pranas Budrys–Šarūnas (1920–1949), Narimanto kuopos būrio vadas. Gimė Kretingoje, žuvo Žibininkuose. Jam (po mirties) 2000 m. pripažintas Kario savanorio statusas.
 Bronislava Bundulaitė, Buganto kuopos partizanė, kilusi iš Jokūbavo.
 Antanas Bundulas–Šarūnas (1930–1950), Buganto kuopos partizanas. Gimė Jokūbave, žuvo Ruginiuose.
 Stasys Bundulas–Mirgutis († 1952 m.), Buganto kuopos partizanas. Gimė Jokūbave, žuvo 1952 m. liepos 7 d. Utrinės miške netoli Pikteikių.
 Paulius Grabys, Kardo rinktinės partizanas.
 Vytautas Grabys–Žilvinokas (1930–1948), Narimanto kuopos partizanas. Gimė Skuode, žuvo Dargužių apylinkėse.
 Vytautas Jablonskas–Vanagas (1916–1948), Vygimanto kuopos Kaributo būrio vadas. Gimė Lenkimuose, žuvo Jokūbave.
 Kazys Jašinskas–Krivaitis (1926–1948), Vygimanto kuopos Kaributo būrio partizanas. Gimė ir žuvo Jokūbave.
 Albertas Jurevičius–Sakalas (1926–1947), Narimanto kuopos vado pavaduotojas. Gimė Užkanavėje, žuvo Žiogelių–Užparkaių apylinkėse.
 Antanas Jurkaitis, Kardo rinktinės partizanas.
 Juozas Katkus–Nikiforas, Anužis Jonas (1918–1950), Kardo rinktinės vadas. Gimė Lazdininkuose, žuvo Vaineikių miške. Jam (po mirties) 2004 m. pripažintas Kario savanorio statusas ir suteiktas leitenanto laipsnis.
 Mykolas Katkus–Jokimas (1921–1948), Kardo rinktinės štabo narys. Gimė Lazdininkuose, žuvo Genčų–Tūbausių apylinkėse. Jam (po mirties) 2004 m. pripažintas Kario savanorio statusas ir suteiktas leitenanto laipsnis.
 Pranas Katkus (1902–1948), Širvydo kuopos partizanų ryšininkas. Gyveno ir žuvo Tūbausiuose. Jam (po mirties) 1999 m. pripažintas Kario savanorio statusas.
 Steponas Katkus (1928–1948), Širvydo kuopos partizanas. Gimė ir žuvo Tūbausiuose. Jam (po mirties) 1999 m. pripažintas Kario savanorio statusas.
 Anicetas Kaunas–Dėdė, Žaliasis (1907–1953), Vizbuto būrio partizanas. Gimė Didžiuosiuose Mostaičiuose, gyveno Rūdaičiuose, žuvo Vaineikių miške. Jam (po mirties) 2002 m. pripažintas Kario savanorio statusas.
 Augustinas Kiesas–Jūra (1922–1950), Širvydo kuopos vadas. Gimė Kurmaičiuose, žuvo Aukštkalvių miške Voveraičiuose.
 Pranas Klanius–Sauselis (1930–1948), Narimanto kuopos partizanas. Gimė Kurmaičiuose, žuvo Pryšmančiuose.
 Mikalojus Klanius–Algis (1928–1948), Narimanto kuopos narys. Gimė Ežkepiuose (Auksūdyje), žuvo Kunigiškių miške.
 Pranas Končius–Adomas (1911–1965), Kardo rinktinės štabo narys. Gimė Bargalyje, žuvo Didžiuosiuose Žalimuose.
 Kazimieras Kontrimas–Kontautas Antanas, Tėvas, Montė (1913–1952), Kardo rinktinės įkūrėjas ir vadas, Gimė Knėžuose (Kumpikuose), žuvo Smeltėje. 2014 m. (po mirties) apdovanotas Vyčio Kryžiaus ordino Komandoro kryžiumi.
 Kazys Laukys († 1948 m.), Kardo rinktinės partizanas. Kilęs iš Dimitravo (Tarvydų), gyveno Būdviečiuose, stribų nušautas Jokūbave.
 Kazys Laureckas–Ūsas, Zubrys (1904–1948), Narimanto kuopos Vanagų būrio vadas. Gimė Darbėnuose, žuvo Vaineikiuose. Jam (po mirties) 2003 m. pripažintas Kario savanorio statusas ir suteiktas leitenanto laipsnis.
 Janina Liaučytė–Emilija (1925–1948), Kardo rinktinės štabo ryšininkė. Gimė Kūlsodyje, žuvo Ruginiuose.
 Antanas Lukas († 1945 m.), partizanas. Gyveno Žvirbliuose, žuvo Jokūbavo miške.
 Malvina Macienė, Kardo rinktinės partizanė.
 Konstantinas Mačiulskis–Anužietis, Beržas (1911–1948), Kardo rinktinės ryšininkas. Gimė Anužiuose, mirtinai sužeistas Kretingoje. Jam (po mirties) 1999 m. pripažintas Laisvės kovų dalyvio statusas.
 Kazimieras Martinkus–Saga (1917–1950), Kardo rinktinės štabo viršininkas. Gimė Vaineikiuose, žuvo Nausėdų miške.
 Juozas Paulauskas–Bočius, Dalius (1917–1950), Kardo rinktinės vadas. Gimė Vaineikiuose, žuvo Nausėdų miške. Jam (po mirties) 1998 m. pripažintas Kario savanorio statusas ir suteiktas kapitono laipsnis.
 Juozas Petrauskas, Kardo rinktinės partizanas.
 Juozas Petreikis–Jurgis, Taukenis (1891–1948), Širvydo kuopos būrio vadas. Gimė ir žuvo Tūbausiuose.
 Leonardas Petreikis (1926–1947), Širvydo kuopos partizanas. Gimė ir žuvo Tūbausiuose.
 Romualdas Reinikis (* 1922 m.), Narimanto kuopos partizanas. Gimė Lazdininkuose, žuvimo vieta ir data nežinoma.
 Benediktas Ruibys–Miklovas (1927–1947), Širvydo kuopos partizanas. Gimė Tūbausiuose, žuvo Genčų Medsėdžiuose.
 Celestinas Savickas, Kardo rinktinės partizanas.
 Antanas Skersys–Genys (1928–1948), Narimanto kuopos štabo žvalgybos viršininkas. Gimė Lazdininkuose, žuvo Dargužiuose. Jam (po mirties) 1999 m. pripažintas Kario savanorio statusas ir suteiktas puskarininkio laipsnis.
 Steponas Skersys–Kovas (1927–1949), Narimanto kuopos vadas, Kardo rinktinės štabo organizacinio skyriaus viršininkas, partizanų laikraščio „Laisvės aukuras“ redakcijos narys. Gimė ir suimtas Lazdininkuose, sunkiai sužeistas mirė Kretingos ligoninėje (kitais duomenimis – vežamas į Vilnių). Jam (po mirties) 1999 m. pripažintas Kario savanorio statusas.
 Vincas Slušnys (Šlušnys)–Mindaugas (1926–1952), Buganto kuopos partizanas. Gimė Baubliuose, sušaudytas Maskvoje. Jam (po mirties) 2000 m. pripažintas Kario savanorio statusas.
 Pranas Stonkus–Naglis (1928–1948), Narimanto kuopos partizanas. Gimė Kretingoje, žuvo Kveciuose.
 Stasys Stonkus–Sakalas, Žentas (1928–1948), Narimanto kuopos partizanas. Gimė Kretingoje, žuvo Negarboje (Jazdų dvare).
 Kazimieras Šalnius–Vladas (1928–1948), Kardo rinktinės štabo narys. Gimė Genčuose, žuvo Genčų–Tūbausių apylinkėse.
 Stasys Šeputis–Akmuo (1902–1948), Narimanto kuopos partizanų rėmėjas. Gyveno ir žuvo Pryšmančiuose. Jam (po mirties) 1999 m. pripažintas Laisvės kovų dalyvio statusas.
 Leonora Viluckytė–Širšynė (1924–1950), Skirmanto būrio partizanė. Gimė Plokščiuose, žuvo Nausėdų miške.
 Juozas Zobernis (Zubernius)–Ukmergis (1911–1950), Širvydo kuopos partizanas. Gyveno Sungailuose, žuvo Aukštkalvių miške Voveraičiuose.
 Petras Žeimys–Povilas (1925–1950), partizanų grupės vadas. Gimė Tūbausiuose, žuvo Vaineikių miške.

 Literatūra 
 Julius Kanarskas. Kretingiškiai kovose dėl Lietuvos valstybingumo. – Klaipėda: Eglė, 2016. – P. 181-183

 Šaltiniai 

 Nuorodos 
 Antkapinis paminklas šioje vietoje palaidotų ... Kardo rinktinės partizanų atminimui. – Kretinga. – Lietuvos gyventojų genocido ir rezistencijos tyrimo centras
 Paminklas. – Partizanų atminimo vietos. – Kretingos rajono turizmo informacijos centras 

Kategorija:Kretingos rajono paveldas
Kategorija:Paminklai Lietuvos partizanams